4.  การประกอบธุรกิจ

    1.  ลักษณะผลิตภัณฑ์และบริการ

กลุ่มบริษัทดำเนินธุรกิจพัฒนาซอฟต์แวร์เกมและแอพพลิเคชั่น
โดยถือเป็นหนึ่งในผู้บุกเบิกในธุรกิจพัฒนาซอฟต์แวร์เกมโดยเฉพาะซอฟต์แวร์เกมคอนโซลในประเทศไทย
ภายใต้เครื่องหมายการค้า “CyberPlanet Interactive”
ทั้งนี้ปัจจุบันผลิตภัณฑ์ของกลุ่มบริษัทสามารถแบ่งแยกได้ 5 ลักษณะ ได้แก่
ซอฟต์แวร์เกมสำหรับเครื่องเล่นเกมคอนโซล ซอฟต์แวร์เกมสำหรับเครื่องคอมพิวเตอร์
แอพพลิเคชั่นสำหรับองค์กรบนเครื่องคอมพิวเตอร์พกพา(Tablet PC) แอนิเมชัน
และซอฟต์แวร์เกมสำหรับสถาบันเสริมทักษะ

ในส่วนของการพัฒนาซอฟต์แวร์สำหรับอุปกรณ์แต่ละประเภทนั้น
จะมีความแตกต่างในเรื่องรูปแบบความซับซ้อนของซอฟต์แวร์
เพื่อให้สามารถใช้งานได้สอดคล้องกับเทคโนโลยีทั้งทางด้านฮาร์ดแวร์ ซอฟต์แวร์
และรูปแบบในการใช้งานของแต่ละประเภทอุปกรณ์
โดยวงจรชีวิตผลิตภัณฑ์แต่ละประเภทมีความแตกต่างกันตามระยะเวลาการเปลี่ยนแปลงทางเทคโนโลยีและการเปลี่ยนแปลงทางด้านการตลาด

ทั้งนี้ สัดส่วนรายได้จากการพัฒนาซอฟต์แวร์ระหว่างปี 2553 - 2555 สามารถแสดงได้ดังนี้

  ------------------------------------------- --------- --------- ---------
                                              ปี 2555    ปี 2554    ปี 2553

  ซอฟต์แวร์เกมคอนโซล                            -         27.13%    47.97%

  ซอฟต์แวร์เกมคอมพิวเตอร์                         15.85%    30.80%    20.68%

  ซอฟต์แวร์สำหรับสถาบันเสริมทักษะ                   84.15%    42.07%    26.50%

  แอนิเมชัน                                     -         -         4.85%

  รวมรายได้จากการพัฒนาซอฟต์แวร์                   100.00%   100.00%   100.00%
  ------------------------------------------- --------- --------- ---------

1.  ซอฟต์แวร์เกมคอนโซล (Console game)

กลุ่มบริษัทเริ่มทำการพัฒนาซอฟต์แวร์เกมคอนโซลตั้งแต่ปี 2550 โดยในปี 2553-2554
มีรายได้การพัฒนาซอฟต์แวร์เกมคอนโซลในสัดส่วน ร้อยละ 47.97 และร้อยละ 27.13
ของรายได้จากการพัฒนาซอฟต์แวร์ ตามลำดับ

ทั้งนี้ เครื่องเล่นเกมคอนโซล คือ
เครื่องเล่นเกมประเภทหนึ่งที่แสดงภาพผ่านทางหน้าจอภายในเครื่อง หรือต่อกับเครื่องแสดงภาพอื่นๆ
เช่น โทรทัศน์ หรือ เครื่องขยายภาพ (Projector) ซึ่งสามารถแบ่งได้เป็น 2
ประเภทหลักตามลักษณะการใช้งาน ได้แก่
เครื่องเล่นเกมคอนโซลที่มีไว้เล่นเพื่อความบันเทิงภายในบ้าน
และเครื่องเล่นเกมคอนโซลประเภทพกพา โดยปัจจุบันมีบริษัทผู้ผลิตเครื่องเกมคอนโซลรายใหญ่เพียง
3 ราย ได้แก่ นินเทนโด (เครื่องเล่น DS, Wii) โซนี่ (เครื่องเล่น Playstation)
และไมโครซอฟต์ (เครื่องเล่น Xbox)

โดยในช่วงระหว่างปี 2551-2554
กลุ่มบริษัทมุ่งเน้นทำการพัฒนาซอฟต์แวร์เกมสำหรับเครื่องเล่นเกมคอนโซลของนินเทนโด
และโซนี่เป็นหลัก เนื่องจากเครื่องเล่นดังกล่าวมีจำนวนผู้เล่นเป็นจำนวนมาก
มีลูกค้ากลุ่มเป้าหมายและเทคโนโลยีที่ใช้ในการพัฒนาซอฟต์แวร์เกมสำหรับเครื่องคอนโซลดังกล่าวที่ความเหมาะสมกับซอฟต์แวร์เกมของกลุ่มบริษัท
โดยกลุ่มบริษัทได้รับการแต่งตั้งจากนินเทนโดให้เป็นผู้พัฒนาซอฟต์แวร์เกมที่ได้รับอนุญาต (Nintendo
Licensed Developer) ในการพัฒนาซอฟต์แวร์เกมสำหรับเครื่องเล่น Nintendo Wii
และNintendo DS
รวมทั้งมีสิทธิในการใช้เทคโนโลยีและอุปกรณ์ในการพัฒนาซอฟต์แวร์เกมสำหรับเครื่องเล่นเกมคอนโซลดังกล่าว
นอกจากนี้กลุ่มบริษัทยังได้รับสิทธิในการใช้เทคโนโลยีและอุปกรณ์สำหรับเครื่องเล่นเกม
Playstaion2 และเครื่องเล่นเกม PSP ซึ่งเป็นเครื่องเล่นเกมคอนโซลที่ผลิตโดยโซนี่
รวมทั้งได้รับสิทธิในการใช้เทคโนโลยีและอุปกรณ์สำหรับเครื่องเล่นเกม Xbox360
ซึ่งผลิตโดยไมโครซอฟต์อีกด้วย

ตัวอย่างซอฟต์แวร์เกมคอนโซลที่พัฒนาโดยกลุ่มบริษัท จำแนกตามประเภทเครื่องเล่นเกมคอนโซล
มีดังนี้

  -------------- ----------- ----------- ----------- ------------ -----------
  Nintendo Wii   []          []          []          []           []

                 []          []          []          []           []

  Nintendo DS    []          []          []          []           []

                 []          []          []          []           []

  Playstation2   []          []          []          []           []
  -------------- ----------- ----------- ----------- ------------ -----------

ซอฟต์แวร์เกมคอนโซลที่กลุ่มบริษัทพัฒนาในระยะเริ่มต้นนั้น
เป็นการนำซอฟต์แวร์เกมคอมพิวเตอร์ที่กลุ่มบริษัทพัฒนาไว้แล้วมาปรับปรุงเพิ่มเติม
เพื่อให้สามารถใช้งานได้กับเครื่องเล่นเกมคอนโซลของผู้ผลิตต่างๆ
ต่อมาจึงได้มีการพัฒนาซอฟต์แวร์เกมคอนโซลใหม่ๆ ที่จัดเป็นเกมที่มีคุณภาพสูง (Premium Game)
เช่น เกม Barbie Fashion Show และเกม Beauty Salon เป็นต้น
โดยกลุ่มบริษัทมุ่งเน้นการพัฒนาซอฟต์แวร์เกมแนวแคชชวล (Casual)
ที่มีเนื้อหาที่สร้างสรรค์และส่งเสริมการเรียนรู้ สำหรับผู้เล่นเด็กและครอบครัวเป็นหลัก
ซึ่งเกมแนวแคชชวลนั้นเป็นเกมที่เหมาะสำหรับการผ่อนคลายยามว่าง (Casual gamer)
มีเนื้อหาและรูปแบบการเล่นที่หลากหลาย อาทิเช่น เกมแนวผจญภัย (Adventure),
เกมแนววางแผนกลยุทธ (Strategy), เกมไขปริศนา (Puzzle) เป็นต้น
ทั้งนี้กลุ่มบริษัทได้พัฒนาซอฟต์แวร์เกมเนื้อหาเดียวกันสำหรับเครื่องเล่นเกมคอนโซลมากกว่าหนึ่งประเภทเพื่อเพิ่มโอกาสในการเข้าถึงกลุ่มลูกค้าปลายทางที่มีความหลากหลายในการเลือกใช้งานเครื่องเล่นเกมคอนโซลของผู้ผลิตเครื่องเล่นแต่ละราย

2.  ซอฟต์แวร์เกมสำหรับเครื่องคอมพิวเตอร์ (Computer Game)

ซอฟต์แวร์เกมสำหรับเครื่องคอมพิวเตอร์เป็นผลิตภัณฑ์หลักของกลุ่มบริษัทในช่วงระหว่างปี
2543-2550 โดยในปี 2553 – 2555
กลุ่มบริษัทมีรายได้จากการพัฒนาซอฟต์แวร์เกมคอมพิวเตอร์ในสัดส่วนร้อยละ 20.68 ร้อยละ 30.80
และร้อยละ 15.85 ของรายได้จากการพัฒนาซอฟต์แวร์เกม ตามลำดับ

ทั้งนี้ ซอฟต์แวร์เกมสำหรับเครื่องคอมพิวเตอร์ สามารถแบ่งได้เป็น 2 รูปแบบ คือ
เกมคอมพิวเตอร์แบบออฟไลน์ (Offline Game) และเกมคอมพิวเตอร์แบบออนไลน์ (Online
Game) โดยจากเดิมกลุ่มบริษัทมุ่งเน้นการพัฒนาซอฟต์แวร์เกมคอมพิวเตอร์ในลักษณะออฟไลน์เป็นหลัก
แต่ปัจจุบันได้หันมาเน้นให้บริการรับจ้างพัฒนาเกมคอมพิวเตอร์ออนไลน์บนหน้าเว็บ (Web Base
Game Online) เช่น เฟซบุ๊ก
ซึ่งเป็นเครือข่ายสังคมออนไลน์ที่กำลังได้รับความนิยมอย่างมากในขณะนี้

กลุ่มบริษัทเริ่มพัฒนาซอฟต์แวร์เกมคอมพิวเตอร์ตั้งแต่ปี 2543 โดยในช่วงแรกของการประกอบธุรกิจ
กลุ่มบริษัทมีการพัฒนาซอฟต์แวร์เกมคอมพิวเตอร์หลากหลายรูปแบบ
ทั้งเกมวางแผนกลยุทธ์(Real-time Strategy) เกมต่อสู้ (Action) เกมจำลองสถานการณ์
(Simulation)
รวมถึงการนำเอาตัวละครที่ได้รับความนิยมมาเป็นตัวละครหลักในเกมที่ทำการพัฒนา เช่น ปังปอนด์
อุลตร้าแมน เป็นต้น นอกจากนี้กลุ่มบริษัท ยังให้ความร่วมมือกับหน่วยงานของภาครัฐและเอกชน
ในการพัฒนาซอฟต์แวร์เกมที่มีเนื้อหาเป็นประโยชน์ต่อเยาวชนและสนับสนุนนโยบายของภาครัฐ
อาทิเช่น เกม Moontra Kid ซึ่งเป็นเกมที่มีเนื้อหาต่อต้านยาเสพติด และเกม CEO City
ที่มีเนื้อหาประชาสัมพันธ์สินค้าหนึ่งตำบลหนึ่งผลิตภัณฑ์ (OTOP) เป็นต้น

ตั้งแต่ปี 2550
กลุ่มบริษัทมุ่งเน้นการพัฒนาซอฟต์แวร์เกมแนวแคชชวลเพื่อความบันเทิงและส่งเสริมความรู้
(Edutainment) สำหรับเด็กเล็กอายุตั้งแต่ 2 ปีจนถึงระดับประถมศึกษา
โดยจะเป็นเกมที่มีเนื้อหาส่งเสริมการเรียนรู้และความรู้รอบตัวต่างๆ ควบคู่ไปกับการเล่นเกม
โดยใช้ตัวการ์ตูนเป็นสื่อในการเรียนรู้

ปัจจุบันกลุ่มบริษัทได้พัฒนาซอฟต์แวร์เกมสำหรับเครื่องคอมพิวเตอร์ไปแล้วกว่า 30 เกม
และพัฒนาเกมคอมพิวเตอร์ออนไลน์บนหน้าเฟซบุ๊กจำนวน 3 เกม
โดยตัวอย่างซอฟต์แวร์เกมคอมพิวเตอร์ที่พัฒนาโดยกลุ่มบริษัทมีดังนี้

เกมคอมพิวเตอร์แบบออฟไลน์ (Offline Game)

  ----------- ----------- ----------- ----------- ------------ -----------
  []          []          []          []          []           []

  []          []          []          []          []           []

  []          []          []          []          []           []
  ----------- ----------- ----------- ----------- ------------ -----------

เกมคอมพิวเตอร์แบบออนไลน์บนหน้าเว็บ (Web Base Game Online)

  ----------- ----------- ----------- ----------- ------------ -----------
  []          []          []                                   

  ----------- ----------- ----------- ----------- ------------ -----------

3.  ซอฟต์แวร์เกมสำหรับสถาบันเสริมทักษะ

ในปี 2553-2555
กลุ่มบริษัทมีรายได้จากการพัฒนาซอฟต์แวร์เกมสำหรับสถาบันเสริมทักษะในสัดส่วนร้อยละ 26.50
ร้อยละ 42.07 และร้อยละ 84.15 ของรายได้จากการพัฒนาซอฟต์แวร์เกม ตามลำดับ โดยในปี
2552 กลุ่มบริษัทได้เริ่มดำเนินธุรกิจเสริมทักษะการเรียนรู้สำหรับเด็กภายใต้ชื่อเครื่องหมายการค้า
“Genius planet” โดยได้ทำการผลิตและพัฒนาซอฟต์แวร์เกมเพื่อการศึกษา หรือเรียกว่า
Casual Edutainment Software
เพื่อใช้เป็นสื่อประกอบการเรียนการสอนผ่านเครื่องเล่นคอมพิวเตอร์พกพา
ซึ่งถือเป็นสื่อส่งเสริมการเรียนรู้ที่ทำให้เด็กสามารถได้รับความรู้ทั้งทางด้านวิชาการ
การฝึกทักษะด้านต่างๆและความเพลิดเพลินจากการเล่นเกมควบคู่กันไปได้
โดยหลักสูตรแรกที่กลุ่มบริษัทพัฒนาขึ้น
เป็นหลักสูตรที่มุ่งเน้นการพัฒนาทักษะการเรียนรู้สำหรับวิชาภาษาอังกฤษ
ซึ่งหลักสูตรดังกล่าวมีระยะเวลาของหลักสูตร 16 เดือน
โดยลูกค้ากลุ่มเป้าหมายคือกลุ่มเด็กระดับประถมศึกษา

4.  สิทธิพิเศษจากการส่งเสริมการลงทุน

บริษัทและบริษัทย่อยได้รับสิทธิพิเศษทางด้านภาษีอากรจากกรมส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 สำหรับการประกอบธุรกิจผลิตซอฟต์แวร์ (Digital Content)
โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
โดยมีสาระสำคัญ ดังต่อไปนี้

+-----------------------+-----------+----------+----------+----------+
| รายละเอียด             | บมจ.      | บจก.     | บจก. บลู  | บจก.     |
|                       | ไซเบ      | อินฟอ     |          |          |
|                       | อร์แพลนเน็ต |          | วิซาร์ด    | แพลนเน็ต  |
|                       | อิน        | เมติกซ์    | สตูดิโอ    | จี        |
|                       | เตอร์แอคทีฟ | พลัส      |          |          |
+=======================+===========+==========+==========+==========+
| 1. บัตรส่งเสริมเลขที่      | 208       | 1804     | 1356     | 1357     |
|                       | 4(7)/2547 | (7)/2551 | (7)/2554 | (7)/2554 |
+-----------------------+-----------+----------+----------+----------+
| 2.                    | ซอฟต์แวร์   | ซอฟต์แวร์  | ซอฟต์แวร์  | ซอฟต์แวร์  |
| เพ                    |           |          |          |          |
| ื่อส่งเสริมการลงทุนในกิจการ |           |          |          |          |
+-----------------------+-----------+----------+----------+----------+
| 3.                    |           |          |          |          |
| สิทธิประโยชน์สำคัญที่ได้รับ   |           |          |          |          |
+-----------------------+-----------+----------+----------+----------+
|   3.1                 | 8 ปี       | 8 ปี      | 8 ปี      | 8 ปี      |
|   ได้รับ                |           |          |          |          |
| ยกเว้นภาษีเงินได้นิติบุคคลสำ |           |          |          |          |
| หรับกำไรสุทธิที่ได้จากการปร |           |          |          |          |
| ะกอบกิจการที่ได้รับการส่งเส |           |          |          |          |
| ริมและได้รับอนุญาตให้นำผลข |           |          |          |          |
| าดทุนประจำปีที่เกิดขึ้นในระห |           |          |          |          |
| ว่างเวลานั้นไปหักออกจากกำ |           |          |          |          |
| ไรสุทธิที่เกิดขึ้นภายหลังระยะ |           |          |          |          |
| เวลาได้รับยกเว้นภาษีเงินได |           |          |          |          |
| ้นิติบุคคลมีกำหนดเวลาไม่เกิน |           |          |          |          |
|   5                   |           |          |          |          |
|                       |           |          |          |          |
|  ปีนับแต่วันพ้นกำหนดเวลานั้น |           |          |          |          |
+-----------------------+-----------+----------+----------+----------+
|   3.2                 | ได้รับ      | ได้รับ     | ได้รับ     | ได้รับ     |
|   ไ                   |           |          |          |          |
| ด้รับยกเว้นไม่ต้องนำเงินปันผ |           |          |          |          |
| ลจากกิจการที่ได้รับการส่งเส |           |          |          |          |
| ริมซึ่งได้รับยกเว้นภาษีเงินได้ |           |          |          |          |
|   นิติบ                 |           |          |          |          |
| ุคคลไปรวมคำนวณเพื่อเสียภา |           |          |          |          |
| ษีตลอดระยะเวลาที่ได้รับการ |           |          |          |          |
| ยกเว้นภาษีเงินได้นิติบุคคลนั้น |           |          |          |          |
+-----------------------+-----------+----------+----------+----------+
|   3.3                 | ได้รับ      | ได้รับ     | ได้รับ     | ได้รับ     |
|   ได้รับยกเว้นอากร       |           |          |          |          |
| ขาเข้าสำหรับเครื่องจักรตาม |           |          |          |          |
| ที่คณะกรรมการพิจารณาอนุมัติ |           |          |          |          |
+-----------------------+-----------+----------+----------+----------+
| 4.                    | 17 มี.ค.   | 2 พ.ค.   | ย        | ย        |
| วัน                    | 2549      | 2552     | ังไม่เริ่มใช้ | ังไม่เริ่มใช้ |
| ที่เริ่มใช้สิทธิตามบัตรส่งเสริม |           |          |          |          |
+-----------------------+-----------+----------+----------+----------+

2.  ภาวะอุตสาหกรรมและการแข่งขัน

อุตสาหกรรมซอฟต์แวร์เกมในปี 2555 โดยภาพรวมของตลาดเกมคอนโซล
ไม่ได้มีการเจริญเติบโตที่สูงขึ้นอย่างที่มีการคาดหวังไว้
เนื่องจากปัจจุบันฐานผู้เล่นเกมคอนโซลทั่วโลกเริ่มอิ่มตัว ซึ่งจะเห็นได้จากยอดขายเกมคอนโซลในประเทศสหรัฐอเมริกาและญี่ปุ่นซึ่งเป็นตลาดขายเกมคอนโซลใหญ่ที่สุดในโลก
มียอดขายตกลงถึงร้อยละ 24 (ข้อมูลจาก: CNET)
โดยถึงแม้บริษัทผู้ผลิตเครื่องเกมได้ออกเครื่องเกมรุ่นใหม่
และมีแผนการตลาดเพื่อสนับสนุนการขายเครื่องเล่นเกม
โดยลดราคาเครื่องเกมพร้อมกับให้ดาวน์โหลดเกมฟรี เพื่อกระตุ้นยอดขาย
แต่ก็ยังไม่สามารถแก้ไขการซบเซาของตลาดเกมคอนโซลได้

แนวโน้มของอุตสาหกรรมซอฟท์แวร์ในประเทศในปี 2555[]
ได้เปลี่ยนจากเกมคอนโซลและเกมออนไลน์ไปเป็นเกมบนโทรศัพย์มือถือ (Smart Phone)
และเกมบนคอมพิวเตอร์พกพา (Tablet PC) รวมถึงโซเชียลเน็ตเวิร์ก (Social Network)
ซึ่งถือเป็นคู่แข่งทางอ้อมกับตลาดซอฟท์แวร์เกม
โดยจากรายงานของศูนย์วิจัยกสิกรไทยกล่าวถึงภาพรวมว่า
คนไทยใช้สมาร์ทโฟนและพีซีแท็บเล็ตเพิ่มขึ้นเรื่อยๆ จากเดิมในปี 2553
ตลาดสมาร์ทโฟนและพีซีแท็บเล็ตมีจำนวนผู้ใช้งาน 29.7%
ของตลาดรวมโทรศัพท์เคลื่อนและพีซีแท็บเล็ตทั้งหมด แต่ในปี 2554 มีการขยายตัว 31.7-38.8%
คิดเป็นสัดส่วนมูลค่าของตลาดรวม 38% ผลสำรวจชี้ชัดว่า
ผู้ใช้สมาร์ทโฟนและพีซีแท็บเล็ตมีความต้องการใช้แอพพลิเคชั่นที่รองรับฟังก์ชั่นการถ่ายรูป
ใช้งานมัลติมีเดีย และโซเชียลเน็ตเวิร์ก

[]โดยโซเชี่ยลมีเดีย ที่คนไทยนิยมใช้งานมากที่สุดคือ Facebook รองลงมาคือ Twitter,
YouTube, และ google+  โดยข้อมูลจาก socialbakers
ได้แสดงให้เห็นถึงการเติบโตอย่างรวดเร็วของยอดผู้ใช้งาน Facebook ในไทย
โดยในเดือนธันวาคม ปี 2012 มีผู้ใช้งาน Facebook อยู่ที่ 18,202,320คน
ซึ่งคิดเป็นอัตราการเติบโตเป็นอันดับที่ 4 ของเอเชีย และเป็นอันดับที่ 13 ของโลก จากจำนวน
212 ประเทศ

จากข้อมูลดังกล่าว กลุ่มบริษัทได้เล็งเห็นถึงความเปลี่ยนแปลงที่เกิดขึ้น
จึงได้มีการวางแผนรองรับตลาดซอฟท์แวร์และแอพพลิเคชั่นบนอุปกรณ์พกพาให้มากขึ้น
ซึ่งตลาดโดยรวมจะเน้นไปในบริการดิจิตอล คอนเทนท์
กลุ่มบริษัทจึงได้เน้นการพัฒนาคอนเทนต์และซอฟท์แวร์เพื่อตอบสนองลูกค้าองค์กร
เพื่อให้ซอฟท์แวร์ที่ผลิตสามารถช่วยส่งเสริมการตลาดและการขาย รวมถึงการประชาสัมพันธ์ต่างๆได้

ภาวะการแข่งขัน

-   ภาพรวมของการแข่งขัน

อุตสาหกรรมซอฟต์แวร์เกมและแอพพลิเคชั่นเป็นอุตสาหกรรมเพื่อความบันเทิงที่มีการเติบโตและขยายตัวอย่างต่อเนื่อง
โดยในช่วงทศวรรษที่ผ่านมา
ผู้บริโภคทั่วโลกหันมาให้ความนิยมในการแสวงหาความบันเทิงจากการเล่นเกมเพิ่มขึ้น
ซึ่งเป็นผลต่อเนื่องจากการพัฒนาทางด้านเทคโนโลยีคอมพิวเตอร์
และอินเตอร์เน็ตที่เข้ามามีบทบาทในชีวิตประจำวันของคนโดยทั่วไป

 จากข้อมูลในเบื้องต้นจะเห็นว่ากลุ่มผู้ใช้งานคอมพิวเตอร์ และอินเตอร์เน็ต
เป็นกลุ่มที่ต้องการความบันเทิงและรูปแบบการดำเนินชีวิตที่ทันสมัย
ซึ่งเป็นผลให้จำนวนผู้เล่นโซเชียลเกมมีจำนวนที่ใกล้เคียงสูสีกับตลาดเกมออนไลน์เป็นอย่างมาก
ซึ่งหากประเมินจากข้อมูลการเติบโตของผู้ใช้งาน Facebook แล้ว ในปี 2555 นี้
จำนวนผู้เล่นโซเชียลเกมจะมากกว่าเกมออนไลน์
เพราะในปัจจุบันฐานคนเล่นเกมออนไลน์ในไทยเริ่มจะอิ่มตัวแล้ว

สำหรับตลาดเกมและแอพพลิเคชั่นบนมือถือ Smart Phoneและ Tablet PC
นั้นก็มีการเติบโตขึ้นอย่างต่อเนื่อง ด้วยกระแสของระบบ
3G กำลังทำให้มาตรฐานของโทรศัพท์มือถือเปลี่ยนไปจากเดิม โทรศัพท์มือถือทั่วไปที่เป็น Feature
Phone กำลังจะหมดไป และตลาดกำลังถูกแทนที่ด้วย Smart Phone แทน

-   ภาวการณ์แข่งขันในประเทศไทย

สำหรับภาวการณ์แข่งขันภายในอุตสาหกรรมซอฟต์แวร์เกมในประเทศนั้น
แม้ปัจจุบันตลาดซอฟต์แวร์เกมที่พัฒนาโดยผู้ประกอบการในประเทศไทยจะยังมีขนาดเล็ก
แต่จากการสนับสนุนจากภาครัฐและหน่วยงานการศึกษาที่ได้จัดให้มีหลักสูตรการฝึกอบรมรวมทั้งจัดให้มีการแข่งขันพัฒนาซอฟต์แวร์เกมและอนิเมชั่นมากขึ้น
ทำให้จำนวนบุคลากรทางด้านเทคโนโลยีสารสนเทศในประเทศไทยมีจำนวนเพิ่มมากขึ้น
ประกอบกับประเทศไทยมีอัตราค่าจ้างต่ำกว่าประเทศอื่นที่มีแรงงานคุณภาพในระดับเดียวกัน
เป็นผลให้ผู้พัฒนาซอฟต์แวร์เกมและแอพพลิเคชั่น
ในต่างประเทศมีแนวโน้มที่จะย้ายฐานการผลิตมายังประเทศไทยมากขึ้น
ดังจะเห็นได้จากที่ปัจจุบันมีนักลงทุนจากต่างประเทศเข้ามาก่อตั้งบริษัทเพื่อประกอบธุรกิจพัฒนาซอฟต์แวร์เกมและแอพพลิเคชั่น
และมีการว่าจ้างบริษัทในประเทศในลักษณะการว่าจ้าง (Outsource)
เพื่อพัฒนาโปรแกรมและคอมพิวเตอร์กราฟฟิก
ให้กับบริษัทผู้พัฒนาซอฟต์แวร์เกมและแอพพลิเคชั่นในต่างประเทศ
ส่งผลให้จำนวนคู่แข่งในอุตสาหกรรมเพิ่มมากขึ้น ขณะที่ตลาดเกมในประเทศไทยยังมีขนาดจำกัด
ทำให้ธุรกิจพัฒนาซอฟต์แวร์เกมและแอพพลิเคชั่น
เป็นธุรกิจที่มีความเสี่ยงสูงสำหรับบริษัทผู้พัฒนาซอฟต์แวร์เกมและแอพพลิเคชั่นรายย่อยที่เพิ่งเริ่มดำเนินธุรกิจ
เนื่องจากผู้พัฒนาซอฟต์แวร์รายย่อยมักมีปัญหาขาดแคลนเงินทุนหมุนเวียนทำให้ไม่สามารถพัฒนาซอฟต์แวร์เกมและแอพพลิเคชั่น
ที่ต้องใช้เวลาและเงินทุนในการสร้างงานได้ ปัจจุบันผู้พัฒนาซอฟต์แวร์เกมและแอพพลิเคชั่น
ในประเทศไทยจำนวนมากจึงยังเป็นผู้ประกอบการรายย่อยหรือเป็นผู้รับจ้างพัฒนาซอฟต์แวร์เกมและแอพพลิเคชั่น
ให้กับผู้พัฒนาซอฟต์แวร์ใหญ่ในประเทศและต่างประเทศ
ซึ่งการดำเนินธุรกิจดังกล่าวจำเป็นต้องได้รับความเชื่อถือด้านความสามารถของผู้พัฒนาซอฟต์แวร์
คุณภาพและการส่งมอบชิ้นงานตรงต่อเวลา จากคู่ค้าโดยเฉพาะคู่ค้าในต่างประเทศ

-   ความสามารถในการแข่งขันของกลุ่มบริษัท

ในด้านการแข่งขันในอุตสาหกรรมพัฒนาซอฟต์แวร์เกมและแอพพลิเคชั่นนั้น
กลุ่มบริษัทมีข้อได้เปรียบในด้านประสบการณ์ในการพัฒนาซอฟต์แวร์เกมคอนโซลและซอฟต์แวร์เกมคอมพิวเตอร์มาเป็นเวลาถึง
12 ปี
ทั้งจากการพัฒนาซอฟต์แวร์เกมและแอพพลิเคชั่นในนามของกลุ่มบริษัทและการรับจ้างพัฒนาซอฟต์แวร์เกมและแอพพลิเคชั่น
ทำให้ปัจจุบันกลุ่มบริษัทมีบุคลากรที่มีความชำนาญ
สามารถวางแผนการผลิตและควบคุมต้นทุนการผลิตได้อย่างมีประสิทธิภาพ
และสามารถพัฒนาและส่งมอบซอฟต์แวร์เกมและแอพพลิเคชั่น
ที่มีคุณภาพให้แก่ผู้จัดจำหน่ายหรือลูกค้าผู้ว่าจ้างในระยะเวลาที่กำหนด
อีกทั้งการประกอบธุรกิจพัฒนาซอฟต์แวร์เกมและแอพพลิเคชั่น
เป็นระยะเวลานานยังส่งผลให้กลุ่มบริษัทได้รับประโยชน์จากการมีจำนวนซอฟต์แวร์เกมที่พัฒนาเสร็จสมบูรณ์แล้วจำนวนมาก
ซึ่งซอฟต์แวร์เกมที่พัฒนาเสร็จสมบูรณ์แล้วนั้นยังสามารถนำมาประยุกต์หรือพัฒนาต่อเนื่องเป็นซอฟต์แวร์เกมใหม่ได้ในอนาคต
ทำให้กลุ่มบริษัทสามารถลดต้นทุนโดยเฉลี่ยต่อเกมลง
และสามารถลดระยะเวลาในการพัฒนาซอฟต์แวร์เกมให้ลดลง

อย่างไรก็ตาม จากปัจจัยที่มีการเปลี่ยนแปลงทางด้านเทคโนโลยี
ทำให้บริษัทจำเป็นที่จะได้ปรับตัวให้เข้ากับสถานการณ์ในปัจจุบัน
โดยได้ทำการค้นคว้าและพัฒนาความรู้ต่างๆและรูปแบบแผนธุรกิจใหม่ๆให้สามารถทำรายได้และมีศักยภาพในการแข่งขันให้มากยิ่งขึ้นไป
โดยมุ่งเน้นเรื่องการพัฒนาซอฟต์แวร์และแอพพลิเคชั่นต่างๆบนเครื่องคอมพิวเตอร์แบบพกพาหรือที่เรียกว่า
Tablet PC ที่ปัจจุบันมียอดจำหน่ายแซงหน้าเกมคอมพิวเตอร์และเครื่องเล่นเกมคอนโซล

1.  แนวทางในการดำเนินธุรกิจและกลยุทธ์ในการแข่งขัน

ผู้พัฒนาซอฟต์แวร์แต่ละรายจะให้ความสำคัญกับการพัฒนาซอฟต์แวร์ของตนให้มีแนวคิด
และรูปแบบที่สอดคล้องกับความต้องการของกลุ่มเป้าหมายของตนเองเป็นหลัก
โดยกลุ่มบริษัทมีแนวทางที่ชัดเจนในการดำเนินธุรกิจ ดังนี้

-   แนวทางในการดำเนินธุรกิจ

1.  มุ่งเน้นการพัฒนาซอฟต์แวร์เกมและแอพพลิเคชั่น บน Smartphone และ Tablet PC

กลุ่มบริษัทกำหนดแนวทางในการดำเนินธุรกิจโดยมุ่งเน้นการพัฒนาซอฟต์แวร์เกมและแอพพลิเคชั่น บน
Smart phone และ Tablet PC
ทั้งนี้เนื่องจากเป็นประเภทของซอฟท์แวร์ที่ได้รับความนิยมอย่างมาก โดยปัจจุบันมีจำนวนใช้งาน
Smart phone และ Tablet PC มากกว่า 303.6 ล้านเครื่องทั่วโลก (ข้อมูลจาก: IDC
Worldwide Quarterly Smart Connected Device Tracker, December 10, 2012)

2.  มุ่งเน้นการให้บริการ Content และพัฒนาแอพพลิเคชั่น บนโซเซี่ยลเน็ตเวิร์ก

  กลุ่มบริษัทมุ่งเน้นการสร้าง Content และแอพพลิเคชั่นบนโซเซี่ยลเน็ตเวิร์ก
  เพื่อรองรับลูกค้าระดับองค์กรโดยช่วยขยายช่องทางด้านการตลาดและการขาย
  รวมถึงการประชาสัมพันธ์สินค้าและบริการของลูกค้าองค์กร เพื่อให้เข้าถึงผู้บริโภคได้สะดวกยิ่งขึ้น

3.  มุ่งเน้นการพัฒนาซอฟต์แวร์เกมสำหรับครอบครัวและเด็ก

  กลุ่มบริษัทมุ่งเน้นการพัฒนาซอฟต์แวร์เกมสำหรับครอบครัวและเด็ก
  โดยซอฟต์แวร์เกมที่กลุ่มบริษัททำการพัฒนาจะเป็นเกมที่สมาชิกในครอบครัวสามารถเล่นร่วมกันได้เพื่อความผ่อนคลาย
  รวมถึงซอฟต์แวร์เกมในลักษณะสื่อความรู้ (Edutainment Game)
  เพื่อพัฒนาความรู้และทักษะด้านต่างๆ ให้แก่เด็กโดยจะสามารถเล่นเกมร่วมกับสมาชิกอื่นๆ
  ในครอบครัว
  ซึ่งซอฟต์แวร์เกมในลักษณะดังกล่าวจะช่วยเสริมสร้างความสัมพันธ์อันดีระหว่างสมาชิกภายในครอบครัว
  ทั้งนี้
  กลุ่มบริษัทตระหนักดีว่าความสัมพันธ์อันดีภายในครอบครัวจะมีส่วนช่วยพัฒนาบุคคลากรที่มีคุณภาพออกสู่สังคมในอนาคต

  ทั้งนี้ตลาดสินค้าซอฟต์แวร์เกมสำหรับครอบครัวและเด็กถือเป็นตลาดที่มีขนาดค่อนข้างใหญ่
  เนื่องจากปัจจุบันเป็นที่ยอมรับโดยทั่วไปว่าการนำเทคโนโลยีรูปแบบต่างๆ
  เข้ามาใช้เป็นสื่อการเรียนการสอนมีผลต่อเนื่องถึงการพัฒนาทักษะด้านต่างๆ ของเด็กอย่างมาก
  ทำให้ซอฟต์แวร์เกมสำหรับครอบครัวและเด็กจึงเป็นสื่อในการเรียนรู้รูปแบบใหม่ที่เป็นที่นิยมเพิ่มขึ้นอย่างต่อเนื่องและแพร่หลายในวงกว้าง

4.  มุ่งเน้นการพัฒนาซอฟต์แวร์แอพพลิเคชั่น สำหรับลูกค้าองค์กรผ่านทางเครื่องคอมพิวเตอร์พกพา
    Tablet PC

  กลุ่มบริษัทได้เล็งเห็นโอกาสในการพัฒนาธุรกิจรูปแบบใหม่
  โดยพัฒนาเป็นแอพพลิเคชั่นสำหรับลูกค้าองค์กร
  อาทิสมาชิกและนักธุรกิจในเครือข่ายขายตรงและเครือข่ายขายประกัน
  ผ่านทางเครื่องคอมพิวเตอร์พกพา Tablet PC ของบริษัท ด้วยเทคโนโลยี Multi Media
  ที่มีการพัฒนาก้าวไกลไปมากในปัจจุบัน
  และวิวัฒนาการอันเจริญก้าวหน้าเป็นอย่างมากของอุตสาหกรรมคอมพิวเตอร์ที่มีอินเตอร์เน๊ตเป็นตัวขับเคลื่อน
  ที่ทำให้ตลาดสมาร์ทโฟนซึ่งหมายรวมถึงคอมพิวเตอร์พกพาส่วนบุคคล Tablet PC
  มีอัตราการเติบโตที่สูงจนมีการคาดการณ์กันว่าจะเติบโตจนแซงส่วนแบ่งของคอมพิวเตอร์ทั้งหมดในระยะเวลาอันใกล้นี้

-   กลยุทธ์ในการแข่งขัน

โดยกลุ่มบริษัทได้กำหนดกลยุทธ์ในการแข่งขัน อันจะนำไปสู่ความสำเร็จในการดำเนินธุรกิจ ดังนี้

1.  การพัฒนาซอฟต์แวร์เกมที่มีแนวคิดแตกต่าง

  การพัฒนาซอฟต์แวร์เกมและแอพพลิเคชั่นที่มีแนวคิดแตกต่างถือเป็นหนึ่งในปัจจัยสำคัญที่จะทำให้ซอฟต์แวร์เกมและแอพพลิเคชั่นที่ทำการพัฒนาได้รับความนิยมและมีโอกาสประสบความสำเร็จ
  โดยกลุ่มบริษัทมุ่งเน้นการพัฒนาซอฟต์แวร์เกมและแอพพลิเคชั่นที่มีรายละเอียด หรือรูปแบบ
  แตกต่างจากซอฟต์แวร์เกมและแอพพลิเคชั่นที่มีเสนอขายอยู่ในปัจจุบัน
  เพื่อนำเสนอทางเลือกเพิ่มเติมให้แก่ผู้บริโภคตลอดจนลดการแข่งขันโดยตรงกับผู้พัฒนาซอฟต์แวร์เกมและแอพพลิเคชั่นรายอื่น
  ซึ่งถือเป็นการเพิ่มโอกาสให้ซอฟต์แวร์เกมและแอพพลิเคชั่นที่กลุ่มบริษัททำการพัฒนาได้รับความนิยมในหมู่นักเล่นเกมเพิ่มขึ้น
  และจากการที่กลุ่มบริษัทมุ่งเน้นในการพัฒนาซอฟต์แวร์เกมและแอพพลิเคชั่นสำหรับครอบครัวและเด็ก
  ทำให้การกำหนดแนวคิดในการพัฒนาซอฟต์แวร์เกมและแอพพลิเคชั่นของกลุ่มบริษัทนอกจากจะให้ความสนุกสนานและความเพลิดเพลินแล้วนั้น
  การคำนึงถึงประโยชน์ที่ผู้ใช้งานได้รับจึงเป็นอีกหนึ่งในปัจจัยสำคัญที่กลุ่มบริษัทจะนำมาพิจารณาร่วมด้วย

  ทั้งนี้
  แนวคิดในการสร้างสรรค์เกมและแอพพลิเคชั่นใหม่ของกลุ่มบริษัทจะมีการออกแบบอย่างมีระบบและแบบแผน
  โดยกลุ่มบริษัทจะทำการวิจัยความต้องการของตลาดเพื่อศึกษาแนวโน้มความนิยมของผู้ใช้งาน
  เพื่อกำหนดรูปแบบที่จะทำการพัฒนา
  หลังจากนั้นกลุ่มบริษัทจะกำหนดรายละเอียดและแนวคิดโดยรวมของเกมและแอพพลิเคชั่น
  (Software Concept) ซึ่งเป็นตัวกำหนดความเป็นเอกลักษณ์ (Uniqueness)
  ที่จะทำให้ซอฟต์แวร์เกมและแอพพลิเคชั่นที่ทำการพัฒนาโดยกลุ่มบริษัทมีรูปแบบที่แตกต่างจากผู้พัฒนาซอฟต์แวร์เกมและแอพพลิเคชั่นรายอื่น

2.  การให้ความสำคัญกับคุณภาพของซอฟต์แวร์เกม

  กลุ่มบริษัทตระหนักดีว่า คุณภาพของซอฟต์แวร์เกมและแอพพลิเคชั่นซึ่งรวมถึงรูปลักษณะของเกม
  รูปแบบภาพกราฟิกที่มีสีสันสวยงาม
  และการเคลื่อนไหวภายในเกมที่มีความสมจริงและตรงตามรสนิยมของผู้เล่นนั้น
  จะมีส่วนช่วยให้ซอฟต์แวร์เกมและแอพพลิเคชั่นที่กลุ่มบริษัททำการพัฒนาได้รับความนิยม
  ตลอดจนสามารถเพิ่มมูลค่าของซอฟต์แวร์เกมและแอพพลิเคชั่นของกลุ่มบริษัทได้
  กลุ่มบริษัทจึงได้ให้ความสำคัญกับการพัฒนาคุณภาพของซอฟต์แวร์เกมและแอพพลิเคชั่นในทุกขั้นตอนการพัฒนา
  ตั้งแต่การวิจัยพัฒนารูปแบบ การเขียนโปรแกรม
  รวมทั้งการตรวจสอบคุณภาพของซอฟต์แวร์เกมและแอพพลิเคชั่นโดยระบบการตรวจสอบตามมาตรฐานของผู้ผลิตเครื่องเล่นเกมคอนโซล
  โดยตลอดระยะเวลาที่ผ่านมากลุ่มบริษัทมีการดำเนินการในรูปแบบต่างๆ
  เพื่อพัฒนาคุณภาพโดยรวมของซอฟต์แวร์เกมและแอพพลิเคชั่นอย่างต่อเนื่อง

  ทั้งนี้การให้ความสำคัญกับการพัฒนาซอฟต์แวร์เกมและแอพพลิเคชั่นให้มีคุณภาพโดยเฉพาะด้านความสมจริง
  สวยงาม และมีรูปลักษณะที่ตรงตามรสนิยมและความสนใจของผู้ใช้งานนั้น
  กลุ่มบริษัทเชื่อว่าจะมีส่วนช่วยเพิ่มโอกาสให้ซอฟท์แวร์ที่กลุ่มบริษัททำการพัฒนาได้รับความนิยมจากผู้บริโภค
  ซึ่งจะส่งผลต่อการขยายตัวเพิ่มขึ้นของรายได้และความสามารถในการทำกำไรของกลุ่มบริษัทได้ในอนาคต

3.  การบริหารต้นทุนในการพัฒนาซอฟต์แวร์เกมให้มีประสิทธิภาพ

  การบริหารต้นทุนในการพัฒนาซอฟต์แวร์เกมให้มีประสิทธิภาพถือเป็นหนึ่งในปัจจัยสำคัญที่จะส่งผลต่อความสามารถในการทำกำไรของบริษัทผู้พัฒนาซอฟต์แวร์เกมและแอพพลิเคชั่นโดยทั่วไป
  โดยกลุ่มบริษัทมีการดำเนินงานหลากหลายแนวทางเพื่อบริหารต้นทุนในการพัฒนาซอฟต์แวร์และแอพพลิเคชั่นเกมให้ลดลงซึ่งโดยส่วนใหญ่แล้วจะมีความเกี่ยวพันกับการบริหารและควบคุมระยะเวลาในการพัฒนาซอฟต์แวร์เกมและแอพพลิเคชั่นเป็นหลัก
  เนื่องจากค่าจ้างแรงงานถือเป็นต้นทุนหลักของต้นทุนการพัฒนาซอฟต์แวร์เกมและแอพพลิเคชั่นโดยรวม
  โดยกลุ่มบริษัทได้มีนโยบายในการดำเนินงานดังนี้

-   ทำการพัฒนาเครื่องมือที่ช่วยในการพัฒนาซอฟต์แวร์เกมและแอพพลิเคชั่น (Software
    Engine)
    การพัฒนาเครื่องมือที่ใช้ในการพัฒนาซอฟต์แวร์เกมและแอพพลิเคชั่นจะสามารถช่วยลดต้นทุนในส่วนของค่าลิขสิทธิ์ในการจัดหาซอฟต์แวร์สำเร็จรูป
    เช่น โปรแกรม 3D Max, Maya, Adobe Illustrator
    ของกลุ่มบริษัทลงได้ทำให้ต้นทุนในการพัฒนาซอฟต์แวร์เกมโดยรวมของกลุ่มบริษัทลดลง

-   ทำการพัฒนาชุดคำสั่ง (Source Code) ซึ่งเป็นการเขียนภาษา C++ เพื่อกำหนดคำสั่งต่างๆ
    ในซอฟต์แวร์เกมและแอพพลิเคชั่น โดยกลุ่มบริษัทสามารถนำชุดคำสั่งที่มีการพัฒนาไว้แล้ว
    มาใช้ซ้ำในการพัฒนาซอฟต์แวร์เกมและแอพพลิเคชั่นที่มีลักษณะการทำงานที่คล้ายคลึงกันได้ในอนาคต
    ทำให้ระยะเวลาในการพัฒนาซอฟต์แวร์เกมในลำดับถัดไปมีความรวดเร็วเพิ่มขึ้น
    ส่งผลให้ระยะเวลาและต้นทุนในการพัฒนาซอฟต์แวร์เกมและแอพพลิเคชั่นใหม่ของกลุ่มบริษัทลดลง
    และกลุ่มบริษัทสามารถพัฒนาซอฟต์แวร์เกมและแอพพลิเคชั่นได้มากขึ้น
    และมีต้นทุนในการพัฒนาที่สามารถแข่งขันกับผู้พัฒนาซอฟต์แวร์เกมรายอื่นในตลาดโลกได้

-   การบริหารวางแผนการพัฒนาซอฟต์แวร์เกมและแอพพลิเคชั่นอย่างมีประสิทธิภาพ
    โดยกลุ่มบริษัทกำหนดแผนในการพัฒนาซอฟต์แวร์เกมและแอพพลิเคชั่นในแต่ละปี
    เพื่อวางแผนกระจายงานและทรัพยากรบุคคลในแต่ละโครงการให้มีประสิทธิภาพสูงสุด
    นอกจากการใช้ทรัพยากรภายในกลุ่มบริษัทแล้วยังมีการว่าจ้างบริษัทและบุคคลภายนอกในการพัฒนาซอฟต์แวร์เกมและแอพพลิเคชั่นบางส่วน
    ซึ่งการบริหารทรัพยากรบุคคลในลักษณะดังกล่าวมีส่วนช่วยให้ต้นทุนการพัฒนาซอฟต์แวร์เกมและแอพพลิเคชั่นโดยรวมของกลุ่มบริษัทลดลงได้
    เนื่องจากกลุ่มบริษัทจะทำการว่าจ้างบริษัทและบุคคลภายนอกสำหรับลักษณะงานบางส่วนของเกมที่ต้องการทักษะหรือความเชี่ยวชาญเฉพาะบุคคลสูง
    ซึ่งกรณีที่กลุ่มบริษัทต้องจัดหาพนักงานที่มีคุณสมบัติดังกล่าวในลักษณะพนักงานประจำ
    จะทำให้กลุ่มบริษัทมีต้นทุนการดำเนินงานคงที่เพิ่มสูงขึ้นมาก
    นอกจากนี้การว่าจ้างบุคคลภายนอกทำให้กลุ่มบริษัทสามารถควบคุมระยะเวลาในการผลิตได้ดียิ่งขึ้น
    ซึ่งจะส่งผลต่อต้นทุนการพัฒนาซอฟต์แวร์เกมและแอพพลิเคชั่นโดยรวมของกลุ่มบริษัทด้วย

-   การวางระบบการบริหารจัดการที่ดีกลุ่มบริษัทตระหนักดีว่าการมีระบบบริหารจัดการที่ดีและมีประสิทธิภาพ
    จะทำให้การทำงานมีความคล่องตัวและสามารถลดความล่าช้าในการพัฒนาซอฟต์แวร์เกมและแอพพลิเคชั่นลงได้
    โดยเฉพาะระบบการจัดการในด้านการจัดทำเอกสารการออกแบบเกมและแอพพลิเคชั่น
    (Design Document)
    โดยกลุ่มบริษัทให้ความสำคัญกับการจัดทำเอกสารการออกแบบเกมและแอพพลิเคชั่นให้มีรายละเอียดและครอบคลุมเนื้อหาของเกมและแอพพลิเคชั่นโดยละเอียด
    เพื่อให้การสื่อสารทั้งภายในองค์กร
    และระหว่างกลุ่มบริษัทและลูกค้ามีความชัดเจนเป็นไปทิศทางเดียวกัน
    ซึ่งจะสามารถช่วยลดการแก้ไขอันเกิดจากความเข้าใจในความต้องการที่ผิดพลาด
    อันจะนำมาสู่ความรวดเร็วในการพัฒนาซอฟต์แวร์เกมและแอพพลิเคชั่นและส่งผลให้ต้นทุนในการพัฒนาซอฟต์แวร์เกมและแอพพลิเคชั่นของกลุ่มบริษัทลดลง

  ทั้งนี้ การบริหารจัดการดังที่กล่าวมาแล้วข้างต้น
  ทั้งทางด้านการพัฒนาเครื่องมือที่ช่วยในการพัฒนาซอฟต์แวร์เกมและแอพพลิเคชั่น (Software
  Engine) การพัฒนาชุดคำสั่ง (Source Code)
  การวางแผนพัฒนาซอฟต์แวร์เกมและแอพพลิเคชั่นและการบริหารทรัพยากรบุคคล
  รวมทั้งการวางระบบการจัดการที่ดีนั้น
  กลุ่มบริษัทเชื่อว่าจะช่วยให้กลุ่มบริษัทสามารถพัฒนาซอฟต์แวร์เกมและแอพพลิเคชั่นได้อย่างมีประสิทธิภายใต้การควบคุมต้นทุนในการพัฒนาที่เหมาะสม
  ซึ่งจะส่งผลต่อความสามารถในการแข่งขัน และความสามารถในการทำกำไรของกลุ่มบริษัทได้

4.  การกำหนดช่องทางการจำหน่ายที่มีประสิทธิภาพ

  ช่องทางการจัดจำหน่ายถือเป็นหนึ่งในปัจจัยสำคัญที่จะช่วยสนับสนุนให้ซอฟต์แวร์เกมและแอพพลิเคชั่นที่กลุ่มบริษัททำการพัฒนากระจายไปสู่ผู้เล่นในภูมิภาคต่างๆ
  ซึ่งจะนำมาถึงโอกาสในการเพิ่มยอดจำหน่ายและรายได้ของกลุ่มบริษัท ทั้งนี้
  สำหรับเกมคอนโซลและคอมพิวเตอร์กลุ่มบริษัทมีนโยบายที่จะมุ่งเน้นการติดต่อจัดจำหน่ายซอฟต์แวร์เกมผ่านผู้จัดจำหน่ายเกมรายใหญ่ของโลก
  เช่น Activision Value Publishing, Inc., Zoo game, Inc., THQ, Inc. เป็นต้น
  เนื่องจากการจัดจำหน่ายเกมผ่านผู้จัดจำหน่ายรายใหญ่ของโลกที่มีศักยภาพในการกระจายสินค้าได้ทั่วถึง
  ย่อมเป็นการเปิดโอกาสให้ผู้บริโภคปลายทางเข้าถึงสินค้าของกลุ่มบริษัทได้มากขึ้น
  และซอฟต์แวร์สำหรับลูกค้าองค์กร ทางบริษัทจะติดต่อโดยตรงกับลูกค้าหรือผ่านเอเจนซี่ เป็นต้น

1.  การจัดจำหน่ายและช่องทางการจำหน่าย

การจัดจำหน่ายซอฟต์แวร์เกมและแอพพลิเคชั่น

  เนื่องจากปัจจุบันกลุ่มบริษัทได้ดำเนินนโยบายผลิตซอฟต์แวร์เกมและแอพพลิเคชั่นเพื่อตอบสนองลูกค้าองค์กรในประเทศไทยเป็นหลัก
  ช่องทางการจัดจำหน่าย จึงเน้นไปที่การติดต่อซื้อขายโดยตรงกับลูกค้าองค์กรหรือบริษัทเอเจนซี่
  เป็นต้น

ช่องทางการจัดจำหน่าย

ในการจัดจำหน่ายซอฟต์แวร์เกมและแอพพลิเคชั่นนั้น กลุ่มบริษัทดำเนินการผ่าน 3 ช่องทางคือ

1.  การจัดจำหน่ายโดยตรงกับลูกค้าองค์กร

  กลุ่มบริษัทจะติดต่อกับลูกค้าองค์กรโดยตรงเพื่อนำเสนอซอฟต์แวร์เกมและแอพพลิเคชั่นที่กลุ่มบริษัททำการพัฒนาให้แก่ลูกค้า
  หรือนำเสนอบริการในการพัฒนาซอฟต์แวร์เกมและแอพพลิเคชั่นที่มีคุณลักษณะเฉพาะเจาะจงที่ลูกค้าต้องการ
  โดยลูกค้าที่กลุ่มบริษัททำการติดต่อโดยตรงนั้นสามารถแบ่งได้เป็น 2 ลักษณะ คือ

-   เจ้าของผลิตภัณฑ์ที่มีความต้องการนำสินค้าของกลุ่มบริษัทเป็นสินค้าแถมเพื่อส่งเสริมการจำหน่ายสินค้าของตน
    โดยส่วนใหญ่จะเป็นผู้ผลิตเครื่องคอมพิวเตอร์
    ซึ่งจะทำการซื้อสิทธิในการนำซอฟต์แวร์เกมและแอพพลิเคชั่นที่กลุ่มบริษัททำการพัฒนาไว้แล้ว
    ติดตั้งในเครื่องคอมพิวเตอร์ หรือแนบเป็นสินค้าแถมแก่ลูกค้าเพื่อเพิ่มมูลค่าเพิ่มให้แก่ตัวสินค้า
    นอกจากนี้ยังมีผู้ให้บริการอินเตอร์เน็ตบางราย
    ซึ่งจะทำการซื้อสิทธิในการนำซอฟต์แวร์เกมและแอพพลิเคชั่นที่กลุ่มบริษัททำการพัฒนาไว้แล้ว
    ติดตั้งในเว็บไซต์ ของตนเพื่อให้ผู้ใช้บริการอินเตอร์เน็ต ตัวอย่างผู้ให้บริการอินเตอร์เน็ต
    ได้แก่บริษัท ทีโอที จำกัด(มหาชน) เป็นต้น ทั้งนี้ การจำหน่ายสิทธิให้แก่ลูกค้าโดยตรงในกลุ่มนี้
    โดยส่วนใหญ่จะเป็นการให้สิทธิในลักษณะรวมซอฟต์แวร์เกมหลายเกมเข้าด้วยกัน

-   เจ้าของผลิตภัณฑ์ที่มีความต้องการพัฒนาซอฟต์แวร์เกมและแอพพลิเคชั่นที่มีคุณลักษณะเจาะจงสำหรับตนเอง
    เพื่อใช้เป็นสื่อในการประชาสัมพันธ์ และส่งเสริมการขายสินค้าของตน
    โดยลูกค้าจะระบุรายละเอียดของเกมที่ต้องการเพื่อให้กลุ่มบริษัททำการพัฒนา
    ตัวอย่างลูกค้ากลุ่มนี้ได้แก่ บริษัท Activision Value Publishing, Inc.
    ซึ่งว่าจ้างกลุ่มบริษัทให้ทำการพัฒนาซอฟต์แวร์เกม Barbie Fashion Show บริษัท
    GameDuell ที่จ้างกลุ่มบริษัทให้พัฒนาซอฟต์แวร์เกม Island Escape
    ซึ่งเป็นเกมคอมพิวเตอร์ออนไลน์ที่เล่นบนเฟซบุ๊ก และบริษัท ยูนิลีเวอร์ไทย เทรดดิ้ง จำกัด
    ซึ่งทำสัญญาว่าจ้างกลุ่มบริษัทพัฒนาซอฟต์แวร์เกม Paddle Pop: The Pyrata
    โดยเป็นการนำตัวการ์ตูนหลักที่เป็นตัวแทนของไอศกรีม Paddle Pop
    ในสื่อโฆษณารูปแบบต่างๆ
    มาพัฒนาสู่รูปแบบเกมคอมพิวเตอร์และเกมคอนโซลให้เป็นเกมผจญภัยไขปริศนา
    ซึ่งผู้เล่นสามารถนำรหัสที่ได้รับเมื่อซื้อไอศกรีม Paddle Pop แลกเป็นรางวัลและอุปกรณ์ต่างๆ
    ภายในเกมได้
    โดยซอฟต์แวร์เกมดังกล่าวนั้นลูกค้าจะนำไปแจกโดยสามารถดาวน์โหลดจากอินเตอร์เน็ต
    หรือใช้วิธีแจกแผ่นซอฟต์แวร์เกมแก่ผู้ที่ซื้อไอศกรีมเป็นการส่งเสริมการขาย

  นอกจากนี้ กลุ่มบริษัทยังได้ผลิตเกมบน Facbook ได้แก่เกม StartUpCity
  เพื่อประชาสัมพันธ์สินค้าและบริการให้แก่ธนาคารกสิกรไทย จำกัด (มหาชน)
  โดยเป็นเกมที่จำลองสถานการณ์การตั้งธุรกิจ โดยสอดแทรกให้ผู้เล่นได้ความรู้เรื่องการทำธุรกิจ
  และเกม SinghaWorld พัฒนาให้แก่บริษัทบุญรอด บิวเวอร์รี่ จำกัด
  โดยเน้นให้ผู้เล่นเกมมีความเข้าใจในอุตสาหกรรมผลิตเครื่องดื่มเป็นต้น

2.  การจัดจำหน่ายโดยผ่านบริษัทเอเจนซี่โฆษณา

  กลุ่มบริษัทได้เป็นพันธมิตรกับบริษัทเอเจนซี่โฆษณาหลายบริษัท
  เพื่อร่วมมือกันพัฒนาซอฟต์แวร์เกมและแอพพลิเคชั่น เพื่อตอบสนองแผนการตลาดให้กับลูกค้าองค์กร
  ตัวอย่างที่ผ่านมา ทางบริษัทได้ร่วมมือกับเอเจนซี่โฆษณาเพื่อสร้างสรรค์เกมให้กับลูกค้าองค์กร
  DELL และ น้ำยาปรับผ้านุ่ม คอมฟอร์ท เป็นต้น

3.  การจัดจำหน่ายคอร์สการเรียนการสอนของสถาบันเสริมทักษะโดยตรงต่อลูกค้ากลุ่มครอบครัวและเด็ก

  กลุ่มบริษัทได้มุ่งเน้นให้ บริษัท อินฟอร์เมติก พลัส จำกัด ซึ่งเป็นบริษัทในเครือ
  ให้ขยายสาขาสถาบันสอนภาษาให้เพิ่มมากขึ้น โดยมีเป้าหมาย จะเปิดสาขาให้ครบ 50
  สาขาภายในสิ้นปี 2558

ลูกค้ากลุ่มเป้าหมาย

  กลุ่มลูกค้าเป้าหมายของกลุ่มบริษัท ได้แก่ กลุ่มผู้จัดจำหน่ายเกม (Game Publisher)
  ในต่างประเทศ และกลุ่มลูกค้าเอกชนในประเทศไทย

กลุ่มบริษัททำการจำหน่ายซอฟต์แวร์ให้กับลูกค้าใน 3 ลักษณะคือ

1)  การจัดจำหน่ายโดยตรงกับลูกค้าองค์กร
    กลุ่มบริษัทจะออกแบบและผลิตซอฟต์แวร์เกมและแอพพลิเคชั่น
    ให้ตรงกับความต้องการของของลูกค้าองค์กรให้มากที่สุด
    เพื่อเน้นให้ซอฟต์แวร์เกมและแอพพลิเคชั่นเป็นตัวกระตุ้นการตลาดและการขายให้มากที่สุด

2)  การจัดจำหน่ายโดยผ่านบริษัทเอเจนซี่โฆษณา
    กลุ่มบริษัทจะเน้นออกแบบและผลิตซอฟต์แวร์เกมและแอพพลิเคชั่น ให้ตรงกับภาพลักษณ์ของสินค้า
    เพื่อส่งเสริมการประชาสัมพันธ์ของลูกค้าองค์กร

3)  การจัดจำหน่ายคอร์สการเรียนการสอนของสถาบันเสริมทักษะ
    โดยขายตรงสู่กลุ่มลูกค้าครอบครัวและเด็ก
    โดยจะเน้นไปยังกลุ่มครอบครัวและเด็กเล็กที่ต้องการพัฒนาทักษะการเรียนรู้เป็นหลัก

    1.  การจัดหาผลิตภัณฑ์

นโยบายการผลิต

กลุ่มบริษัทมีนโยบายการผลิตและพัฒนาซอฟต์แวร์เกมและแอพพลิเคชั่นใน 2 ลักษณะ คือ

1.  การพัฒนาซอฟต์แวร์เกมและแอพพลิเคชั่นเพื่อเสนอขายต่อลูกค้า (Made to stock)

กลุ่มบริษัทจะเป็นผู้ออกแบบและกำหนดรายละเอียดทั้งหมดของเกม
จากนั้นจึงดำเนินการพัฒนาซอฟต์แวร์เกมและแอพพลิเคชั่นจนแล้วเสร็จและจึงนำเสนอต่อลูกค้า
ทั้งลูกค้าซึ่งเป็นผู้จัดจำหน่ายเกม
หรือเจ้าของผลิตภัณฑ์ที่มีความต้องการนำสินค้าของกลุ่มบริษัทเป็นสินค้าแถมเพื่อส่งเสริมการจำหน่ายสินค้าของตน
เช่น ผู้ผลิตเครื่องคอมพิวเตอร์
โดยส่วนใหญ่แล้วการพัฒนาซอฟต์แวร์เกมและแอพพลิเคชั่นเพื่อเสนอขายแก่ลูกค้านั้น
ลิขสิทธิ์ของซอฟต์แวร์โปรแกรมที่ทำการพัฒนาจะเป็นของกลุ่มบริษัท
โดยกลุ่มบริษัทจะให้สิทธิลูกค้าในการทำการจำหน่ายตามจำนวน หรือระยะเวลาที่ได้ตกลงกัน

2.  การพัฒนาซอฟต์แวร์เกมและแอพพลิเคชั่นตามความต้องการของลูกค้า (Made to order)

กลุ่มบริษัทจะพัฒนาซอฟต์แวร์เกมและแอพพลิเคชั่นตามความต้องการของลูกค้า
ทั้งลูกค้าที่เป็นผู้จัดจำหน่ายเกมหรือลูกค้าที่เป็นเจ้าของผลิตภัณฑ์
โดยลูกค้าเป็นผู้กำหนดรายละเอียดของเกมที่ต้องการและมีตรวจสอบคุณภาพ
และชำระค่าบริการให้การผลิตและพัฒนาซอฟต์แวร์เกมให้แก่กลุ่มบริษัทตามระดับความสำเร็จของชิ้นงานนับตั้งแต่เอกสารประกอบการออกแบบเกม
(Design Document) เกมขั้นทดลอง (Alpha & Beta Testing)
ไปจนถึงขั้นตอนการตรวจสอบคุณภาพครั้งสุดท้าย (Quality Assuring)
การพัฒนาซอฟต์แวร์เกมและแอพพลิเคชั่นในลักษณะนี้ส่วนมากใช้กับการพัฒนาซอฟต์แวร์เกมและแอพพลิเคชั่นที่มีต้นทุนการผลิตสูงหรือมีรูปแบบเป็นเอกลักษณ์อันถือเป็นเกมที่มีคุณภาพสูง
(Premium)
โดยส่วนใหญ่ลิขสิทธิ์ของซอฟต์แวร์โปรแกรมสำหรับการพัฒนาในลักษณะนี้จะเป็นของลูกค้า

ภาพรวมของขั้นตอนการพัฒนาซอฟต์แวร์เกมและแอพพลิเคชั่น

ในการดำเนินธุรกิจพัฒนาซอฟต์แวร์เกมและแอพพลิเคชั่นนั้น
กลุ่มบริษัทจะมีการจัดประชุมผู้บริหารระดับสูงของแต่ละส่วนงานเพื่อวางแผนการผลิตและพัฒนาซอฟต์แวร์
ตลอดจนการออกแบบในเบื้องต้น อาทิเช่น ออกแบบแนวคิด และส่วนประกอบต่างๆ
โดยทำการศึกษาข้อมูล ภาวะอุตสาหกรรม
และงานวิจัยจากที่ปรึกษาทางการตลาดเพื่อติดตามแนวโน้มความเปลี่ยนแปลงของตลาดซอฟต์แวร์ซึ่งจะมีส่วนช่วยให้ซอฟต์แวร์ที่กลุ่มบริษัทจะทำการผลิตและพัฒนานั้น
มีแนวคิดและรูปแบบตรงกับความต้องการใช้งานของลูกค้า
ส่งผลโดยตรงต่อการประสบความสำเร็จและการได้รับความนิยมของซอฟต์แวร์เกมที่จะทำการผลิต

ทั้งนี้เมื่อกลุ่มบริษัทกำหนดแนวคิดของซอฟต์แวร์ที่จะทำการพัฒนาได้แล้วนั้น
จะเข้าสู่กระบวนการพัฒนาซอฟต์แวร์โดยละเอียดซึ่งสามารถแสดงได้ดังนี้

แผนภาพแสดงขั้นตอนการผลิตและพัฒนาซอฟต์แวร์เกม

กระบวนการผลิตและพัฒนาซอฟต์แวร์และแบ่งออกเป็น 4 ขั้นตอนหลัก ดังต่อไปนี้

1.  Software Design เป็นขั้นตอนการออกแบบแนวคิดของซอฟต์แวร์เกมและแอพพลิเคชั่น
    ในขั้นตอนนี้ฝ่ายออกแบบจะกำหนดรูปแบบและออกแบบรายละเอียดต่างๆของซอฟต์แวร์ อาทิเช่น
    รูปแบบภาพกราฟิก ตัวละครในเกม การปฏิสัมพันธ์กับผู้ใช้งาน(User Interface)
    การออกแบบระดับความยากง่ายของเกม (Level Design) เป็นต้น
    รายละเอียดการออกแบบทั้งหมดจะถูกรวบรวมเป็นเอกสารการออกแบบเกม (Design
    Document) เพื่อใช้ในการนำเสนอต่อลูกค้าและใช้ในการวางแผนการผลิตต่อไป

2.  Production Plan เป็นขั้นตอนวางแผนการพัฒนาซอฟต์แวร์เกมโดยบริษัท
    เป็นการกำหนดขอบเขตของงาน กำหนดระยะเวลาแล้วเสร็จของงานแต่ละส่วน
    การบริหารและจัดสรรบุคลากรจากพนักงานภายในกลุ่มบริษัทหรือการจัดจ้างบุคคลภายนอก
    (Outsource) เพื่อทำงานร่วมกันเป็นทีมตามความเหมาะสม โดยลักษณะงานจะแบ่งออกเป็น
    3 ส่วน คือ ส่วนงานพัฒนาโปรแกรม (Software Programming)
    ส่วนงานพัฒนาภาพคอมพิวเตอร์กราฟิก (Computer Graphic)
    และส่วนงานสร้างดนตรีและเสียงประกอบภายในเกม (Music and sound)

3.  Alpha and Beta Testing
    เป็นขั้นตอนการทดสอบซอฟต์แวร์เกมที่อยู่ระหว่างพัฒนาตามระยะขั้นความสำเร็จของงานโดยแบ่งขั้นความสำเร็จออกเป็น

    1.  ขั้นอัลฟ่า(Alpha)
        ซึ่งซอฟต์แวร์เกมที่พัฒนาจนถึงขั้นตอนดังกล่าวจะสามารถใช้งานได้บางส่วน
        ในขณะที่ภาพกราฟิกและเสียงประกอบภายในเกมยังไม่เสร็จสมบูรณ์
        การทดสอบเกมในขั้นนี้เพื่อตรวจสอบภาพรวมและทดสอบความสมดุลของระบบการเล่นในเกม

    2.  ขั้นเบต้า (Beta)
        ซึ่งซอฟต์แวร์เกมที่พัฒนาจนถึงขั้นตอนนี้เป็นซอฟต์แวร์เกมที่สามารถใช้งานได้เกือบสมบูรณ์
        เหลือเพียงการทดสอบข้อบกพร่องของโปรแกรมเท่านั้น
        ซึ่งการทดสอบในขั้นตอนนี้จะเป็นการตรวจสอบในรายละเอียดเพื่อหาจุดบกพร่องภายในเกม

4.  Quality Assuring / Debugging
    เป็นขั้นตอนตรวจสอบคุณภาพและหาจุดบกพร่องของซอฟต์แวร์เกมขั้นสุดท้าย ซึ่งโดยทั่วไปแล้ว
    ในกรณีที่เป็นการพัฒนาซอฟต์แวร์เกมคอนโซลนั้นผู้ผลิตเครื่องเกมคอนโซลจะมีรายการตรวจสอบเพื่อตรวจสอบคุณภาพด้านต่างๆ
    เช่น การตรวจสอบข้อบกพร่อง (Bug)
    ที่เกิดขึ้นระหว่างการเล่นและระหว่างการเปลี่ยนเข้าหน้าจอคำสั่งต่างๆ
    การตรวจสอบข้อบกพร่องระหว่างการบันทึกข้อมูล เป็นต้น
    ก่อนที่จะส่งต้นฉบับซอฟต์แวร์เกมที่พัฒนาเสร็จสมบูรณ์แล้ว (Master copy)
    ให้แก่ผู้จัดจำหน่ายเพื่อส่งให้ผู้ผลิตเครื่องเกมคอนโซลทำการตรวจสอบคุณภาพขั้นสุดท้าย
    และเมื่อได้รับการอนุมัติให้ทำการผลิตจากผู้ผลิตเครื่องเกมคอนโซลแล้วจึงจำเข้าสู่กระบวนการจัดจำหน่ายต่อไป

ทั้งนี้ระยะเวลาในการพัฒนาซอฟต์แวร์จะแตกต่างกันตามแต่ละประเภทของ Platform
และรายละเอียดของแต่เกม ซึ่งส่วนใหญ่ใช้เวลาประมาณ 3-4 เดือน อย่างไรก็ตาม
สำหรับซอฟต์แวร์เกมที่มีความรายละเอียดสูงและมีความยากในการพัฒนา
ตลอดจนต้องมีการพัฒนาชุดคำสั่งและเครื่องมือเพิ่มเติม จะใช้เวลาเพิ่มขึ้นเป็นประมาณ 5-7 เดือน
โดยระหว่างขั้นตอนการพัฒนาซอฟต์แวร์ดังกล่าว ลูกค้าหรือผู้จัดจำหน่ายเกม
อาจเข้ามามีส่วนร่วมในการทดสอบเกมตั้งแต่ขั้นระหว่างการผลิต เพื่อเป็นการตรวจสอบคุณภาพ
และติดตามความคืบหน้าของการพัฒนาซอฟต์แวร์ ทั้งนี้
ในการจัดทำแผนการผลิตและพัฒนาซอฟต์แวร์นั้น
บริษัทจะทำการเผื่อระยะเวลาในการพัฒนาซอฟต์แวร์ไว้เพื่อป้องกันความผิดพลาดที่อาจจะเกิดขึ้นได้
ที่จะทำให้ไม่สามารถนำส่งเกมที่พัฒนาสำเร็จแล้วให้แก่ลูกค้าได้ทันตามกำหนด

1.  ผลกระทบต่อสิ่งแวดล้อม

-ไม่มี-